Pasojat e ndryshme të të ftohurit tek njerëz të ndryshëm
Një procedurë më e lehtë zevendëson operacionet "bypass" në zemër.
Një ditë Erin Martin, nënë dhe pronare e një biznesi, u prek nga i ftohuri i zakonshëm. Ajo humbi zërin. Kaluan javë, e muaj, dhe ajo po njësoj: i ftohuri i iku, po ashtu edhe zëri. thotë ajo. Edhe për mjekësinë ky rast është mister. Mjekët i dhanë antibiotikë, steroide për shlodhjen e muskujve dhe barna antiacid. Por pa efekt. Erin filloi të dyshonte se mos kishte kancer. " thotë ajo. 4 muaj kaluan në agoni, dhe një ditë shoqet i thanë se kishin dëgjuar në radio një lajm. "Ato më morën në telefon dhe më thanë se kishin dëgjuar rreth një gruaje që i kishte ikur zëri, njësoj si mua dhe ishte shëruar" Ato më thanë se kishin dëgjuar se një mjek kishte thënë se i ftohuri i zakonshëm mund të shkaktojë dysphoni funksionale. Kjo ndodh kur virusi i të ftohurit prek atë që quhet "kuti e zërit" dhe shkakton pezmatimin dhe enjtjen e muskujve për rreth. Në raste të tilla zëri ngjiret. Kur enjtja e muskujve për rreth kësaj kutie është e madha, personi humbet zërin plotësisht. Erin Martin vendosi të shkojë për një vizitë në Klinikën e Klevelandit, 7 orë larg nga shtëpia e saj. Atje mjekët i thanë se mund tia kthenin zërin brenda pak minutave. Procedura ishte e thjeshtë; shlodhje e muskujve të zërit nëpërmjet fërkimeve apo masazheve. Pas 15 minutash, Erin filloi të flasë, zëri i ishte kthyer. Agonia e filluar 4 muaj më parë, morri fund. Asaj ende i duket e pabesueshme dhe vetëm tani e kupton se sa shumë mund të dëmtohet cilësia e jetës nga një sëmundje fare e thjeshtë. Një studim i ri tregon se numri i operacioneve për çbllokimin e artereve të zemrës ka rënë vitet e fundit në spitalet amerikane. Arsyeja është se kjo procedurë është duke u zëvëndësuar me një mënyrë tjetër më pak kirurgjike. Rihapja e rrjedhës së gjakut në arteret e bllokuara të zemrës mund të kërkojë ndërhyrje të rënda kirurgjike, si hapja e kraharorit, ose procedurat më pak ndërhyrëse si përdorimin e një tullumbace ose një tubi të hollë metalik "stents" në arter. Në të dyja këto raste, ndërhyrjet krijojnë për gjakun e bllokuar një anashkalim ose bajpas - "bypass". Me mënyrën më pak kirurgjike e quajtur P-C-I (Percutaneous Coronary Intervention), mjekët nëpërmjet një kateteri vendosin në arter një tub, i cili ndihmon për çbllokimin e arterit duke krijuar për gjakun një anashkalim. Përmirësimet e kësaj procedure gjatë 10 vjetëve të fundit ka bërë që të pakësohet numri i ndërhyrjeve të rënda kirurgjike bajpass për çbllokimin e artereve. Doktor Peter Groeneveld i Shkollës së Mjekësisë në Universitetin e Pensilvanisë është bashkëautor i studimit që morri në shqyrtim të dhënat rreth operacioneve koronare bajpass të kryera në spitalet amerikane nga viti 2001 deri në 2008. Rezultatet e studimit, botuar në revistën e shoqatës amerikane të mjekësisë :JAMA), tregojnë se numri i këtyre operacioneve ishte pakësuar 38 përqind, duke e bërë procedurën P-C-I si zgjedhjen më të përhapur për trajtimin e bllokimeve koronare.